Ksilem
<s>Ksilem je jedan od dva tipa transportnog tkiva kod vaskularnih biljki (floem je drugi).</s><s>Reč ksilem je izveden iz  (ksilon), sa značenjem "drvo".</s><s>Najbolje poznato ksilemsko tkivo je drvo, mada je ono prisutno i kod drugih biljiki.</s><s>Njegova osnovna funkcija je transport vode i biljnih nutrijenata.</s>

<s>Ranije se smatralo da se provodnim elementima ksilema isključivo transportuje voda sa mineralnim materijama od korena do svih delova biljke, a sadašnja saznanja govore da se u ksilemskom soku:
 mogu naći mnoga organska jedinjenja koja proizvodi koren (npr. alkaloidi) ili ih usvaja iz zemljišta
 aminokiseline i amidi koji su nastali prilikom redukcije nitrati i ugrađivanja soli amonijuma u organska jedinjenja
 u proleće kod višegodišnjih biljaka, dok se ne razviju listovi, biljka se iz korena i različitih podzemnih organa za skladištenje (krtole, lukovice, rizomi i sl.) snabdeva organskim materijama preko ksilema
 klijanje mlade biljke odvija se korišćenjem organskih materija iz semena ili drugih podzemnih organa, kroz ksilem
 nalaze biljni hormoni, citokinini i giberelini, koje proizvodi meristem korena
 prenose spore i toksini patogenih gljiva i virusi.</s>

<s>Usled transpiracije u nadzemnim delovima biljke i apsorpcije vode u korenu, javlja se razlika u pritisku, koja se naziva sisajuća sila i koja omogućava kretanje vode naviše.</s>

<s>Ksilem je izgrađen od mrtvih ćelija sa odrvenelim zidovima, koje se nazivaju:
 traheje i traheidi
 parenhimsko tkivo ksilema
 mehanički tkivo, libriform vlakna</s>

<s>Traheje i traheidi 
Obe vrste ćelija su mrtve, bez protoplasta i sa zadebljalim, lignifikovanim zidovima koji mogu izdržati pritisak.</s><s>Traheje su dugačke cevi, do 10 cm dužine, nastale uzdužnim spajanjem ćelija.</s><s>Uzdužni zidovi ćelija koje će obrazovati traheju odrvenjavaju, a njihovi poprečni zidovi delimično ili potpuno nestaju.</s>

<s>Prema obliku zadebljanja zidova , među trahejama se razlikuju:
 prstenaste, nalaze se u organima koji rastu
 spiralne, kao i prstenaste u organima koji rastu
 mrežaste, imaju delove zidova koji nisu zadebljali i kroz koje je moguć bočni transport; prema obliku nezadebljalih delova mogu biti jamičaste, stepeničaste i dr.</s>

<s>Traheide su izdužene ćelije najčešće sa šiljatim vrhovima.</s><s>Transport materija vrši se kroz dvostruko opšančene jamice na radijalnim i poprečnim zidovima.</s><s>Ove jamice se nalaze na mestu odvajanja primarnog od sekundarnog zida.</s><s>Traheide su filogenetski stariji elementi, prisutni kod papratnjača i golosemenica gde, zbog odrvenelih zidova, pored provodne imaju i mehaničku ulog.</s>

<s>Reference</s>

<s>Literatura</s>

<s></s>

<s>Fiziologija biljaka</s>

